钦定古今图书集成/明伦汇编/氏族典/第083卷 > 《廖用贤尚友录》 > 胡建
## 钦定古今图书集成/明伦汇编/氏族典/第083卷 > 《廖用贤尚友录》 > 胡建

按《汉书胡建传》：“建字子孟，河东人也。孝武天汉中，守
军正丞。时监军御史为奸，穿北军垒垣以为贾区，建
诛之，由是显名。后为渭城令，治甚有声。值昭帝幼，皇
后父上官将军安与帝姊盖主私夫丁外人相善，外
人怨，故京兆尹樊福使客射杀之，客臧公主庐，建将
吏卒围捕。盖主怒，使人上书告建侵辱长公主，大将”
军霍光寝其奏。后光病，上官氏代听事，下吏捕建，建
自杀。